CELEX: 32019R1858
Language: bg
Date: 2019-11-06 00:00:00
Title: Регламент (ЕС) 2019/1858 на Комисията от 6 ноември 2019 година за изменение на приложение V към Регламент (ЕО) № 1223/2009 на Европейския парламент и на Съвета относно козметичните продукти (текст от значение за ЕИП)

7.11.2019   
               
               
                  BG
               
               
                  Официален вестник на Европейския съюз
               
               
                  L 286/7
               
            
         РЕГЛАМЕНТ (ЕС) 2019/1858 НА КОМИСИЯТА
         от 6 ноември 2019 година
         за изменение на приложение V към Регламент (ЕО) № 1223/2009 на Европейския парламент и на Съвета относно козметичните продукти
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         Като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 2 от него,
         като има предвид, че:
         
                     (1)
                  
                  
                     Веществото 4-(3-етокси-4-хидроксифенил)бутан-2-он (CAS № 569646-79-3), на което е присвоено наименованието Hydroxyethoxyphenyl Butanone (HEPB) съгласно Международната номенклатура на козметичните съставки, притежава консервиращи и поддържащи кожата функции. Понастоящем то не е включено в Регламент (ЕО) № 1223/2009.
                  
               
                     (2)
                  
                  
                     Научният комитет по безопасност на потребителите (НКБП) заключи в становището си от 7 април 2017 г. (2), че при сценарий на съвкупна експозиция HEPB може да се счита за безопасен, когато се използва като консервант в продукти с отмиване, продукти за устната кухина и козметични продукти без отмиване при максимална концентрация 0,7 %. НКБП заключи също така, че са необходими още доказателства, за да се изключи дразнене на очите.
                  
               
                     (3)
                  
                  
                     След опасения, изразени от няколко държави членки относно HEPB като потенциално дразнещ очите, и допълнителни научни данни, представени от заявителя, НКБП заключи в становището си от 5 март 2019 г. (3), че при сценарий на съвкупна експозиция използването на HEPB като консервант в продукти с отмиване, продукти за устната кухина и козметични продукти без отмиване при максимална концентрация 0,7 % е безопасно по отношение на дразненето на очите.
                  
               
                     (4)
                  
                  
                     В светлината на гореспоменатите становища и с цел да се вземе предвид научният и техническият прогрес HEPB следва да се разреши за употреба като консервант в продукти с отмиване, продукти за устната кухина и козметични продукти без отмиване при максимална концентрация 0,7 % в готовия за употреба препарат.
                  
               
                     (5)
                  
                  
                     Поради това Регламент (ЕО) № 1223/2009 следва да бъде съответно изменен.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по козметичните продукти,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение V към Регламент (ЕО) № 1223/2009 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 ноември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 342, 22.12.2009 г., стр. 59.
         
            (2)  НКБП (Научен комитет по безопасност на потребителите (НКБП), становище относно етилзингерон – „Hydroxyethoxyphenyl Butanone“ (HEPB) – Cosmetics Europe бр. P98, SCCS/1582/16, 7 април 2017 г.
         
            (3)  НКБП (Научен комитет по безопасност на потребителите (НКБП), становище относно етилзингерон – „Hydroxyethoxyphenyl Butanone“ (HEPB) – Cosmetics Europe, бр. P98 – предоставяне на данни II, дразнене на очите, предварителна редакция от 21 декември 2018 г., окончателна версия от 5 март 2019 г., SCCS/1604/18.
      
      
         
            ПРИЛОЖЕНИЕ
            В приложение V към Регламент (ЕО) № 1223/2009 се добавя следното вписване:
            
                        Референтен номер
                     
                     
                        Идентификация на веществото
                     
                     
                        Условия
                     
                     
                        Формулировка на условията за употреба и предупрежденията
                     
                  
                        Химично наименование/INN
                     
                     
                        Общоприето наименование съгласно справочника на съставките
                     
                     
                        CAS номер
                     
                     
                        ЕО номер
                     
                     
                        Вид на продукта, части на тялото
                     
                     
                        Максимална концентрация в готовия за употреба препарат
                     
                     
                        Други
                     
                     
                         
                     
                  
                        а
                     
                     
                        б
                     
                     
                        в
                     
                     
                        г
                     
                     
                        д
                     
                     
                        е
                     
                     
                        ж
                     
                     
                        з
                     
                     
                        и
                     
                  
                        „60
                     
                     
                        4-(3-етокси-4-хидроксифенил)бутан-2-он
                     
                     
                        Hydroxyethoxyphenyl Butanone
                     
                     
                        569646-79-3
                     
                     
                        933-435-8
                     
                     
                         
                     
                     
                        0,7 %“